মামলা ও স্থানীয়সূত্রে জানাগেছে, স্থানীয় এক ছাত্রীকে কতিপয় বখাটে যুবক দীঘদিন যাবত উত্ত্যাক্ত করে আসছিল। এবিষয়ে পূর্বভরনশাহী গ্রামের আব্দুল আজিজের ছেলে ছাত্রলীগ কর্মী চপল মাহমুদ প্রতিবাদ করে। এরই জের ধরে গত রবিবার বিকাল সাড়ে ৫টায় ৬/৭জন দূর্বৃত্ত ধুনট বাজারের জিরোপয়েন্ট এলাকায় চপল মাহমুদ শুক্কুকে ধারালো অস্ত্র দিয়ে শরীরের বিভিন্নস্থানে কুপিয়ে হত্যার চেষ্টা করে। পরে স্থানীয় লোকজন তাকে মূমূর্ষ অবস্থায় উদ্ধার করে ধুনট উপজেলা স্বাস্থ্য কমপ্লেক্রে নেওয়া হলে তার অবস্থার অবনতি হওয়ায় তাকে বগুড়া শহীদ জিয়াউর রহমান মেডিকেল কলেজ হাসপাতালে ভর্তি করা হয়। এঘটনায় বুধবার রাতে ছাত্রলীগ কর্মীর পিতা আব্দুল আজিজ শেখ বাদী হয়ে পৌর স্বেচ্ছাসেবক লীগের সাধারন সম্পাদক সেলিম রেজা রিমানকে প্রধান আসামী করে উপজেলা স্বেচ্ছাসেবক লীগের সভাপতি সুলতান মাহমুদ ও ছাত্রলীগ কর্মী রাব্বি সহ এজাহারভুক্ত ৬জন ও অজ্ঞাত ৪/৫ জনের বিরুদ্ধে থানায় মামলা দায়ের করেন।